Na temelju Pravilnika o provedbi mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020. (NN 71/16) i članka 38. Statuta Grada Delnica (SN PGŽ 28/09, 41/09, 11/13, 20/13-pročišćeni tekst i 6/15) Gradsko vijeće Grada Delnica na sjednici održanoj 27. rujna 2017. godine donijelo je

**ODLUKU O IZRADI STRATEŠKOG PLANA RAZVOJA TURIZMA NA PODRUČJU GRADA DELNICA ZA RAZDOBLJE 2017. - 2022.**

**Članak 1.**

Ovom Odlukom daje se suglasnost Gradu Delnice, Trg 138. brigade HV 4, 51300 Delnice (OIB: 03944325629) za izradu Strateškog plana razvoja turizma Grada Delnica za razdoblje 2017. – 2022.

**Članak 2.**

Sredstva za izradu strategije osigurati će se prijavom na Natječaj Programa ruralnog razvoja Republike Hrvatske za razdoblje 2014. – 2022. Podmjera 7.1. „Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete Natura 2000 i druga područja visoke prirodne vrijednosti“, Tip operacije 7.1.1. „Sastavljanje i ažuriranje planova za razvoj jedinica lokalne samouprave“ za ulaganje iz članka 1. ove Odluke.

**Članak 3.**

Strateški plan razvoja turizma na području Grada Delnica za razdoblje 2017. - 2022., biti će usklađen sa županijskim, nacionalnim i europskim strategijama, a predstavlja osnovu za planiranje, pripremu i provođenje projekata u području turizma u gradu Delnicama.

**Članak 4.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 334-01/17-01/10

URBROJ: 2112-01-30-30-2-17-2

Delnice, 27. rujna 2017. godine

**Gradsko vijeće Grada Delnica**

**Predsjednik**

**Goran Bukovac, v.r.**